सूचना और प्रसारण मंत्रालय
भारतीय अंतर्राष्ट्रीय फिल्म महोत्सव ने कैलाइडोस्कोप पैकेज के बारे में जानकारी दी, 11 फिल्में दिखाई जाएंगी
52वें भारतीय अंतर्राष्ट्रीय फिल्म महोत्सव में फेस्टिवल कैलाइडोस्कोप के लिए चुनी गई फिल्में इस प्रकार हैं-
1. बैड लक बैंगिंग ऑर लूनी पोर्न
निर्देशक : राडू जेड| रोमानिया, लक्जमबर्ग, क्रोएशिया, चेक गणराज्य| रोमानियाई
सारांश : एक वीडियो वायरल होता है। इसमें एक पुरुष और एक महिला को मास्क पहनकर सेक्स करते हुए दिखाया गया है। हालांकि, महिला की पहचान हो जाती है। बहुत बुरी बात यह है कि वह एक शिक्षिका है और उसे एक आदर्श माना जाता है। और यह किसी समाज  में सामाजिक ताने-बाने से जुड़ी एक ऐसी बहस में उलझ जाने के बारे में है जोकि ढुलमुल प्रवृत्ति, छद्म राजनीतिक ज्ञान, पवित्रतावादी रूढ़िवाद और विकृत षड्यंत्र के सिद्धांत पर चर्चा करती है। सबकी अपनी-अपनी राय है। यह बहस सहमति से सेक्स, पोर्नोग्राफी और भी बहुत कुछ को लेकर एक न्यायाधिकरण तक पहुंच जाती है।
2. ब्राइटन फोर्थ
निर्देशक: लेवन कोगुशविलिक| जॉर्जिया, रूस, बुल्गारिया, मोनाको, यूएसए| जॉर्जियाई
सारांश : यह पूर्व कुश्ती चैंपियन काखी की कहानी है, वह परिवार के प्रति इतना समर्पित है कि वह त्बिलिसी में अपने घर से ब्रुकलिन में ब्राइटन बीच पर अपने बेटे सोसो से मिलने जाता है। वह वहां डॉक्टरी की पढ़ाई नहीं कर रहा है जैसा कि उसे भरोसा था। वह वहां एक स्थानीय रंगदार को जुए का कर्ज चुकाने के लिए एक मूविंग कंपनी में काम कर रहा है। काखी अपने बेटे की मदद करने की ठान लेता है...
3. कम्पार्टमेंट नंबर 6
निर्देशक: जुहो कुओसमैनन| फिनलैंड, जर्मनी, एस्टोनिया, रूस | फिनिश, रूसी
सारांश : फिनलैंड की एक युवा महिला मरमंस्क के आर्कटिक बंदरगाह के लिए एक ट्रेन में सवार होकर मास्को में एक गूढ़ प्रेम प्रसंग में फंसने से बच जाती है। एक रूसी खनिक के साथ लंबी दूरी की सवारी और एक छोटी कार साझा करने के लिए मजबूर होती है। यह अप्रत्याशित मुठभेड़ कम्पार्टमेंट नंबर 6 में रहने वालों को मानवीय संबंधों के प्रति उनकी चाहत से जुड़ी सच्चाई से सामना करवाती है।
4. फीदर्स
निर्देशक: उमर एल ज़ोहैरी| फ्रांस, मिस्र, नीदरलैंड, ग्रीस| अरबी
सारांश : जब बच्चों की जन्मदिन की पार्टी में किसी जादू की ट्रिक से परिवार का आधिकारिक पिता मुर्गे में बदल जाता है। इसका असर हर किसी पर पड़ता है; माँ, जिसका सांसारिक जीवन अपने पति और बच्चों के लिए समर्पित था, से अब आगे बढ़ने और अपने परिवार की देखभाल करने का आग्रह किया जाता है। अपने पति को वापस लाने और उनके अस्तित्व को सुरक्षित करने के प्रयास में उसमें काफी बदलाव आ जाता है।
5. आई एम योर मैन
निर्देशक: मारिया श्रेडर| जर्मनी| जर्मन
सारांश : अल्मा बर्लिन के प्रसिद्ध पेर्गमोन संग्रहालय में एक वैज्ञानिक हैं। अपनी पढ़ाई के वास्ते शोध निधि प्राप्त करने के लिए वह एक असाधारण प्रयोग में भाग लेने के प्रस्ताव को स्वीकार करती है। तीन हफ्तों के लिए उन्हें एक मानव जैसे रोबोट के साथ रहना है, जिसकी कृत्रिम बुद्धिमत्ता को उसके आदर्श जीवनसाथी के रूप में बदलने की अनुमति देने के लिए डिज़ाइन किया गया है। टॉम, मानव रूप में एक मशीन  है जिसे उसे खुश करने के लिए बनाया गया था। इस बीच जो होता है वह एक दुःखद कहानी है जो प्यार, लालसा और हमें इंसान बनाने की धारणाओं की पड़ताल करती है।
6. रेड रॉकेट
निर्देशक: सीन बेकर| संयुक्त राज्य अमेरिका| अंग्रेज़ी
सारांश : लेखक–निर्देशक सीन बेकर  की नई फिल्म, जिसमें साइमन रेक्स ने बेहतर अभिनय किया है। इसमें रेड रॉकेट एक मजाकिया, अल्हड़ और एक विशिष्ट अमेरिकी हसलर का मानवीय चित्र है जिसे एक गृहनगर काफी मुश्किल से बर्दाश्त करता है।
7. सौआद
निर्देशक: आयतेन अमीन| मिस्र, ट्यूनीशिया, जर्मनी| अरबी
सारांश : मिस्र की 19 वर्षीय सौआद वयस्क होने की दहलीज पर है। अपने दैनिक जीवन में, नए प्रकार की स्वतंत्रता की खोज करने की उसकी इच्छा समाज, उसके परिवार और धार्मिक समुदाय की अपेक्षाओं के साथ टकराती है, जिसे उसने आत्मसात कर लिया है। एक ओर, वह अपने स्मार्टफोन पर शहरी जिंदगी की छवि प्रस्तुत करती है और ऑनलाइन रोमांटिक संबंधों की तलाश करती है। दूसरी ओर, वह एक मेहनती छात्रा, आज्ञाकारी बेटी और बड़ी बहन है। लेकिन जब स्व-निर्धारित जीवन के बारे में सौआद की धारणाएं बिखर जाती हैं, तो उसकी विरोधाभासी वास्तविकताओं का शोर भी गायब हो जाता है। इससे दो लोगों के बीच का टकराव उजागर हो जाता है, जिनके पास सौआद के साथ उनके रिश्ते के अलावा कुछ भी नहीं है। शायद अब ही, इस मोड़ पर सौआद मूर्त हो जाती है।
फिल्म में कई बदलाव के साथ और घने तथा अनछुए क्षणों को कुशलता से जोड़ते हुए आयतेन अमीन ने किसी अन्य व्यक्ति को जानने की उसकी इच्छा और खुद को पहचाने जाने की लालसा को चित्रित करने के लिए अपने पात्रों को उल्लेखनीय रूप से दर्शाया है।
8. स्पेंसर
निर्देशक: पाब्लो लारेन | जर्मनी, यूके | अंग्रेज़ी
सारांश : राजकुमारी डायना और राजकुमार चार्ल्स के बीच शादी के बावजूद रिश्तों में अपनापन नहीं रहा। हालांकि प्रेम प्रसंग और तलाक की अफवाहें लाजिमी हैं, महारानी के सैंड्रिंघम एस्टेट में क्रिसमस के उत्सव के लिए शांति बनाई रखी जाती है। वहां खाना-पीना, शूटिंग और शिकार सब होता है। डायना खेल समझती है। लेकिन इस साल चीजें पूरी तरह से अलग होंगी।
स्पेंसर एक कल्पना है कि उन कुछ विनाशक दिनों के दौरान क्या हुआ होगा।
9. द स्टोरी ऑफ माई वाइफ़
निर्देशक : इल्डिको एनयेदी| हंगरी, जर्मनी, इटली, फ्रांस | अंग्रेजी, डच, फ्रेंच, जर्मन, इतालवी
सारांश : द स्टोरी ऑफ माई वाइफ़’ की कहानी साहसी गिज्स नाबेर जैसी है जो कि शापित कैप्टन जैकब स्टॉर के रूप में है, जो एक सहयोगी से शर्त लगाता है कि वह उस कैफे में प्रवेश करने वाली पहली महिला से शादी करेगा जिसमें वे बैठे हैं। स्टॉर के जीवन के साथ वही होता है जो उसके भाग्य में लिखा है।
10. द वर्स्ट पर्सन इन द वर्ल्ड
निर्देशक: जोआचिम ट्रायर| नॉर्वे, फ्रांस, स्वीडन, डेनमार्क| नार्वेजियन
सारांश : समकालीन ओस्लो में प्यार और अर्थ की तलाश के बारे में एक आधुनिक नाटक। यह जूली के जीवन में चार साल का घटनाक्रम है। जूली एक युवा महिला है जो अपने प्रेम जीवन से निकल कर अपने करियर की तलाश में संघर्ष करती है। इसमें उसे वास्तविक रूप से यह देखने के लिए प्रेरित किया जाता है कि वह वास्तव में कौन है।
11. टाइटेन
निर्देशक: जूलिया डुकोर्नौ| फ्रांस, बेल्जियम | फ्रेंच|
सारांश : एक हवाई अड्डे पर चोटिल चेहरे वाला एक युवक मिला है। वह दावा करता है कि उसका नाम एड्रियन लेग्रैंड है - जो दस साल पहले गायब हो गया था। जैसे ही वह अपने पिता से मिला, इलाके में भीषण हत्याएं होने लगीं।